# data[].attributes.body
GPI1083

# data[].attributes.attachment_link.readable_text
Modul ini akan memperkenalkan mahasiswa/siswi kepada lima persoalan utama dalam penulisan akademik. Pertama, pengertian penulisan akademik yang akan diperjelaskan dengan mengemukakan contoh esei yang mewakili kaedah yang dijalankan oleh ahli sains sosial. Kedua, adalah ciri-ciri penulisan akademik. Harus diketahui penulisan boleh dibahagikan kepada penulisan akademik dan bukan akademik. Penulisan yang akan dijalankan oleh siswa/siswi di universiti adalah penulisan akademik dan ia mewakili penulisan berbentuk kertas kerja, laporan dan latihan ilmiah. Sebaliknya penulisan cerpen dan novel tergolong dalam penulisan yang bersifat bukan ilmiah kerana ia tidak terikat kepada peraturan-peraturan penulisan akademik. Dalam bahagian ini akan diterangkan ciri-ciri yang harus ada pada penulisan akademik yang baik.

Bahagian Ketiga, esei akademik yang baik akan menjelaskan tiga bahagian utama esei, iaitu pengenalan, isi esei dan penutup. Adalah penting untuk memastikan ketiga-tiga bahagian ini terjalin untuk menghasilkan esei yang baik. Contoh-contoh akan dikemukakan sebagai lampiran untuk memudahkan pemahaman siswa/siswi. Bahagian Keempat pula adalah perkara-perkara asas dalam penulisan esei akademik atau latihan ilmiah. Bahagian ini penting kerana sebelum memulakan kajian, siswa/siswi perlu mengetahui persoalan kajian, skop kajian, kepentingan kajian dan kaedah untuk menjalankan kajian.

Bahagian Kelima, kaedah penulisan nota kaki, bibliografi dan gaya penerbitan adalah perkara asas yang harus diketahui oleh siswa/siswi sejak semester pertama untuk memudahkan penulisan esei akademik yang baik. Penguasaan teknik penulisan nota kaki, bibliografi dan aspek-aspek lain adalah sangat-sangat perlu dalam melahirkan siswa/siswi yang berkemahiran dalam lapangan penyelidikan dan penulisan untuk membantu penulisan di universiti dan juga apabila menjawat pekerjaan di sektor awam ataupun swasta.

Untuk menguji pemahaman siswa/siswi mengenai ciri-ciri penulisan akademik, di akhir modul ini disediakan latihan yang memerlukan siswa/siswi menilai sejauh manakah makalah yang dilampirkan memperlihatkan ciri-ciri penulisan akademik yang baik.

Menyedari bahawa pembacaan yang luas diperlukan untuk memahami ciri-ciri penulisan akademik, modul ini telah disertakan dengan bibliografi yang mempunyai nombor panggilan perpustakaan. Bahan bacaan ini boleh dirujuk di bahagian Bertanda Merah (RS) dan Rak Terbuka (OS) di perpustakaan utama, Universiti Malaya.

Adalah diharapkan penyediaan modul ini dapat membantu siswa/siswi menguasai teknik-teknik penulisan dan menghasilkan penulisan yang baik dalam bidang-bidang yang bakal dikhususi di jabatan masing-masing di Fakulti Sastera dan Sains Sosial.

Penulisan akademik adalah penulisan yang dijalankan secara ilmiah atau saintifik.Ia mengkaji secara teratur dan teliti sesuatu persoalan. Ia berbeza dari kaedah-kaedah lain seperti penulisan novel yang berasaskan khayalan atau rekaan dan generalisasi daripada pengalaman. Kaedah saintifik adalah berasaskan kepercayaan bahawa mana-mana fenomena mempunyai keterangan-keterangan tertentu; iaitu tiap-tiap kesan mempunyai sebab. Kaedah ini berasaskan idea bahawa kesimpulan hanya boleh diterima bila disokong oleh bukti. Seorang penulis akademik harus mengumpulkan data secara objektif, tidak berat sebelah dalam mengumpulkan data yang menyokong kebenaran hipotesis dan mengabaikan yang tidak mengikut kehendak peribadi penyelidik. Untuk membolehkan pengetahuan biasa menjadi pengetahuan ilmiah(sains), ia harus melalui jalan yang panjang. Proses yang disebut sebagai kaedah ilmiah dapat disusun seperti di bawah;

(a) Pengumpulan data dan fakta

(b) Pengamatan data dan fakta

(c) Pemilihan data dan fakta

(d) Penggolongan data dan fakta

(e) Penafsiran data dan fakta

(f) Kesimpulan umum

(g) Perumusan hipotesis

(h) Pengujian terhadap hipotesis melalui kajian dan percubaan empiris

(i) Penilaian; menerima atau menolak atau menambah, ataupun merubah hipotesis

(j) Perumusan teori ilmu pengetahuan

(k) Perumusan dalil atau hukum ilmu pengetahuan

Rujuk untuk gambaran lebih jelas pengaplikasian kaedah saintifik oleh ahli sains sosial.

Secara ringkas ciri-ciri penulisan akademik adalah seperti di bawah;

(a) Menyampaikan fakta secara sistematik atau mengemukakan hukum alam kepada situasi yang spesifik.

(b) Penulisannya cermat, tepat, benar dan tidak membuat andaian.

(c) Tidak menulis untuk memenuhi kehendak golongan-golongan tertentu.

(d) Penulis hanya menulis untuk memaklumkan tentang sesuatu dan tidak bersifat prejudis.

(e) Penulisan ilmiah bersifat sistematik. Setiap langkah direncanakan secara sistematik, konseptual dan mengikut prosedur yang jelas.

(f) Penulisan ilmiah tidak bersifat emosional. Ia mengemukakan sebab-musabab dan pengertian sesuatu masalah/persoalan. Kata-katanya mudah diidentifikasi.

(g) Setiap pandangan yang dikemukakan disokong dengan bukti.

(h) Menulis dengan jujur dan hanya mengemukakan kebenaran. Tidak ada kenyataan-kenyataan yang boleh menimbulkan keraguan.

(i) Penulisan ilmiah tidak bersifat argumentatif. Rumusan yang dibuat dalam penulisan ilmiah akan membiarkan fakta berbicara sendiri.

(j) Penulisan ilmiah tidak bersifat persuasif. Jika penulisan berkenaan berjaya mengubah pandangan pembaca, ia bukan melalui kaedah persuasif, argumentasi, percanggahan pendapat dan protes, tetapi melalui fakta yang berdiri/berbicara sendiri.

(k) Penulisan ilmiah tidak akan memutar-belitkan fakta kerana ia akan merosakkan tujuan penulisan ilmiah. Ia juga tidak akan melebih-lebihkan sesuatu kerana ia akan menunjukkan motif penulis yang mementingkan diri sendiri (Keraf, 1981, hlm. 15-19).

Esei akademik kebiasaannya akan mempunyai tiga bahagian yang jelas, iaitu pengenalan esei, isi esei dan penutup.

(a) Pengenalan

Pengenalan akan bermula secara umum dan kemudian memokus kepada suatu idea utama.Pengenalan penting untuk menarik minat pembaca supaya terus membaca. Pengenalan harus mempunyai ciri-ciri menyeronokkan, menyampai dan memberi maklumat yang baru serta merangsang naluri ingin tahu pembaca. Sebaik-baiknya ayat yang digunakan biarlah mudah, tepat dan menarik. Perenggan pengenalan juga perlulah ringkas dan jitu.

Isi esei harus mempunyai banyak fakta dan maklumat. Bahagian ini biasanya lebih panjang daripada bahagian-bahagian lain. Maklumat-maklumat tersebut boleh disertakan dengan penjelasan lanjut dalam bentuk statistik, kutipan, anekdot, fakta, carta dan rajah. Ia bertujuan untuk menyokong idea dan pendapat penulis. Di samping itu penjelasan ini juga menjadikan sesebuah esei lebih menarik dan senang difahami dan ditulis dalam bentuk perenggan. Setiap perenggan perlu ada tiga perkara penting iaitu kesatuan idea, urutan idea dan penonjolan idea utama. Ketiga-tiga perkara ini perlu diberikan perhatian untuk memastikan peralihan idea berjalan lancar dan memudahkan pembaca mengikuti perkembangan idea tersebut.

Apabila mengemukakan sesuatu idea dalam sesuatu perenggan, adalah perlu untuk menghubungkannya dengan penyambung ayat yang betul. Caranya adalah dengan menggunakan kata-kata penghubung seperti sementara itu, selepas itu, walau bagaimanapun, tetapi, sejajar dengan, dalam perkembangan ini dan sebelum ini. Kata penghubung penting bagi memastikan kelancaran idea dalam sesuatu esei dan memberikan maklumat yang sejelas-jelasnya kepada pembaca.

Bilangan perenggan yang ingin digunakan oleh penulis bergantung kepada jumlah isi yang ingin diketengahkan. Bahagian tubuh sebenarnya adalah bahagian atau argumentasi hujah. Penulis perlu mengemukakan hujah yang akan meyakinkan pembaca. Untuk menarik perhatian pembaca, penulis perlu memperkayakan perbendaharaan kata dan menguasai gaya bahasa supaya penulisan menjadi lebih kemas dan efektif. Antara semua ini, yang paling penting ialah hujah-hujah disusun secara logik. Isi yang disusun juga mestilah mengikut keutamaan.

Bahagian ini harus kembali kepada pengenalan dan membuat kenyataan umum. Bahagian penutup juga sama penting dengan pengenalan. Penutup harus menarik seperti pengenalan dan jumlah perkataan lebih kurang sama dengan pengenalan.

Untuk gambaran jelas mengenai struktur esei yang jelas, rujuk Sulaiman Masri. (1988). Penulisan dalam Bahasa Malaysia Baku. Kuala Lumpur: Dewan Bahasa dan Pustaka, 56-63.

Penyelidikan ilmiah melibatkan dua kegiatan, pertama, proses penyelidikan dan kedua, cadangan penyelidikan ( research proposal). Kedua-dua proses ini harus dijalankan mengikut peraturan-peratauran tertentu untuk memastikan penulisan terakhir adalah lengkap dan tidak mengalami kecacatan.

(a) Proses Penyelidikan

(i) Mendapatkan masalah atau tajuk

Penyelidikan bermula dengan masalah; iaitu penyelidik melihat wujudnya masalah di bidang yang hendak dikaji.

(ii) Membentuk Hipotesis

Ia merupakan kesimpulan sementara bagi masalah yang hendak dikaji. Hipotesis juga mestilah bersifat khusus dan bukan umum. Sebagai contoh, (a) wanita yang bekerja lambat berkahwin; (b) pelajar rajin lulus dengan cemerlang dalam peperiksaan dan (c) petani yang mempunyai bendang yang luas akan menggunakan jentera lebih awal dari petani yang mempunyai bendang yang sempit (Ahmad Mahdzan Ayob,1983, hlm.17). Hipotesis juga tidak harus dipengaruhi oleh nilai, pertimbangan moral atau etika; yang merupakan cadangan-cadangan yang mengatakan sesuatu itu baik atau buruk. Sebagai contoh, (a) melewatkan perkahwinan di kalangan wanita yang bekerja adalah tidak baik (nilaian) (b) petani yang tidak mengunakan jentera adalah ketinggalan zaman (nilaian), (c) petani yang tidak menggunakan benih padi baru perlu mengubah sikap (norma). Ketiga-tiga hipotesis ini akan menyukarkan untuk mengukur kenyataan seperti tidak baik dalam contoh (a) ketinggalan zaman dalam (b) dan (c) perlu mengubah sikap yang lebih merupakan pandangan peribadi yang bersifat pertimbangan nilai. Menurut Ahmad Mahdzan Ayob (1983), tidak ada ukuran yang objektif untuk menyukat buruk baik, ketinggalan zaman dan keperluan mengubah sikap. Sesungguhnya suatu hipotiesis mestilah boleh diuji dan untuk itu memerlukan data yang konkrit.

Data atau sumber boleh dibahagikan kepada sumber pertama dan kedua. Sumber pertama merujuk kepada data asli yang dihasilkan oleh penyelidik sendiri sama ada melalui ujikaji, ujian kes atau kajiselidik dan juga penerbitan rasmi. Sumber kedua berupa bahan-bahan bercetak yang dihasilkan oleh individu atau institusi. Proses pengumpulan data berbeza-beza mengikut disiplin. Kaedah pemungutan data yang biasa digunakan ialah kajian perpustakaan, siasatan( survey), temuramah ( interview), soal-selidik ( questionares) dan pemerhatian ikutserta ( participation observation).

Analisis data adalah proses yang berbeza mengikut bidang kajian. Dalam bidang ekonomi, data akan dianalisa dengan menggunakan ilmu statistik dan kaedah saintifik. Manakala dalam bidang Sejarah/Pengajian Melayu, analisa lebih berupa huraian idea secara sistem dengan menggunakan bukti, memapar atau menerang supaya fakta-fakta dapat difahami. Analisa boleh diringkaskan seperti dibawah;

- Pengenalan

- Sokongan fakta utama kepada idea pokok

- Huraian daripada idea pokok dengan sokongan fakta pecahan atau fakta kecil termasuk misalan dan/atau rajah

- Rangkaian idea pokok

- Fakta-fakta besar menyokong kepada rangkaian idea pokok

Analisis yang baik tidak harus mempunyai idea yang meloncat. Setiap idea mesti dikembangkan dengan baik dari satu perenggan ke perenggan yang lain. Pendek kata analisis yang baik mesti mempunyai flow of ideas, thoughts and descriptions yang baik. ( Metodologi dan Penyelidikan dalam Pengajian Melayu, 1990, hlm.55). Harus juga diketahui bila harus diletakkan petikan dan nota kaki supaya maklumat yang disampaikan adalah jelas dan tidak mengganggu aliran idea dalam para berkenaan. Petikan pula seeloknya digunakan untuk menyokong fakta, tidak banyak dan terlalu panjang. Petikan juga biarlah yang sangat-sangat perlu dan tepat.

Catatan kaki pula harus berperanan untuk menyokong huraian dan analisis. Disamping itu untuk membantu pembaca membuat pembacaan lebih lanjut dan untuk memberi perspektif lain tentang isu yang dibincangkan. Ini kerana jika perspektif yang berbeza dibincang dalam teks ia akan menganggu aliran pemikiran ( Metodologi dan Penyelidikan dalam Pengajian Melayu, 1990, hlm.56).

(b) Menyediakan Cadangan Penyelidikan

Dalam masalah kajian, penulis harus menyatakan pernyataan kajian. Pengkaji harus menyatakan persoalan yang ingin dikaji dan persoalan ini pula boleh dibahagikan kepada persoalan pokok dan sampingan.

Skop kajian harus menyatakan batas kajian hingga setakat mana dan kenapa. Dalam bahagian ini juga boleh dinyatakan bab-bab yang dijangkakan. Bab-bab ini seboleh mungkin mestilah berkait antara satu dengan yang lain. Bahagian ini penting untuk pembaca atau penyelia mendapat gambaran menyeluruh kerangka tesis pelajar.

(iii) Kepentingan Kajian

Dalam bahagian ini pengkaji harus menjelaskan keistimewaan kajian. Kepentingan kajian ini boleh dilihat dari sudut akademik dan kepentingan kepada negara. Dari segi akademik, pembuktian adalah dengan membuat literature review bidang yang dikaji dan menilaikan sejauh manakah tajuk yang dipilih belum diusahakan dan ia dapat mengisi kekosongan dalam bidang berkenaan. Kepentingan kepada negara adalah dengan merujuk kepada kajian-kajian bersifat kontemporari. Sebagai contoh masalah keruntuhan moral di kalangan pelajar, kemasukan pekerja tanpa izin dari Indonesia dan lain-lain. Kajian-kajian seperti ini dapat membantu kerajaan mengenalpasti masalah golongan-golongan ini dan merancang dasar-dasar yang bersesuaian untuk menangani isu tersebut secara efektif.

Kaedah kajian kebiasaannya terbahagi kepada tiga jenis. Pertama kajian perpustakaan, kajian lapangan dan kajian menemudaga dan persamplen. Kaedah-kaedah kajian ini berbeza mengikut bidang-bidang yang diusahakan. Bagi pengkaji di bidang Sejarah, kajian mereka adalah bersifat library research dengan merujuk sumber-sumber pertama dan kedua. Bagi pengkaji dalam bidang Antropologi dan Sosiologi, pengkajiannya akan memerlukan penyelidik ke lapangan dan bersama responden yang diselidiki. Bagi pengkaji dari bidang ekonomi, perlu menguasai ilmu statistik, persamplen dan kaedah menggunakan komputer untuk menganalisis data.

Rujuk untuk gambaran jelas suatu contoh cadangan penyelidikan.

Terdapat pelbagai stail penulisan nota kaki dan bibliografi. Terpulanglah kepada siswa/siswi untuk memilih stail yang sesuai mengikut cita-rasa masing-masing. Walau apapun stail yang dipilih, paling utama ia mestilah konsisten. Stail yang biasa digunakan ialah American Physological Association (APA), The Chicago Manual Style dan Modern Language Association of America (MLA). Pelajar boleh melihat kesemua stail ini dan pilih yang sesuai dengan kehendak masing-masing.

Stail ini biasa digunakan oleh ahli psikologi, sains sosial dan pendidik. Stail ini hanya memerlukan penulis menyatakan nama keluarga pengarang, tahun buku diterbitkan dan halaman buku dalam kurungan. Untuk pengetahuan pelajar, modul kertas kerja ini ditulis dengan stail APA. Stail ini sebenarnya adalah ekonomik kerana maklumat yang dinyatakan dalam kurungan tidak perlu dinyatakan dalam nota kaki. Dalam pada itu maklumat yang akan diketengahkan hanyalah nama keluarga pengarang, tahun terbit dan halaman (Sufean Hussin, 1985, hlm. 66-67). Maklumat lengkap setiap sumber yang dirujuk dalam teks diberikan dalam senarai bibliografi yang disusun mengikut abjad dan nama keluarga. Untuk maklumat lanjut rujuk Lester, J.D. (1987). Writing Research Papers, A Complete Guide. London: Scott, Foresman and Company, (211-214) dan Campbell, Wilia, Giles, Balldu, Stephen Vaughan dan Slade, Carole (1990). Form and Style, Theses, Reports, Term Papers, Boston:Houghton Mifflin Company, 251-261.

(b) Stail Chicago

Stail Chicago pula digemari oleh sejarawan, ahli sains politik, arkeologi, antropologi dan ahli falsafah. Stail ini tidak mengganggu continuity dan flow dalam pembacaan (Sufean Hussin, 1995, hlm. 67). Stail ini memerlukan nombor nota kaki diletakkan dalam teks dan maklumat penuh perlu dinyatakan dalam nota kaki halaman yang sama. Ada kalanya nota kaki ini akan mewakili separuh dari nota kaki halaman berkenaan.

Stail ini selain dari menyatakan maklumat penuh buku yang dirujuk di nota kaki, ia juga boleh digunakan untuk membahas sesuatu isu, memberi rujukan tambahan dan mengemukakan nota kaki untuk menyokong hujah. Untuk maklumat lanjut sila rujuk Lester, J.D. (1987). Writing Research Papers, A Complete Guide. London: Scott, Foresman and Company, 237-240.

(c) Stail Modern Language Association (MLA)

Stail MLA jarang digunakan dalam bidang sains sosial. Kaedah ini memerlukan sesuatu petikan disusuli oleh pengarangnya yang membuat kenyataan tersebut. Petikan tersebut pula berakhir dengan nombor halaman yang dinyatakan dalam kurungan. Dokumentasi sumber yang mempunyai maklumat lengkap tentang tajuk buku, tempat terbit dan penerbit boleh didapati di bahagian bibliografi. Stail ini hanya membenarkan penggunaan nota kaki jika ia bertujuan untuk membuat huraian kandungan ( content footnotes) (Lester, 1987, hlm. 108). Stail ini dapat dilihat dalam contoh di bawah:-

Dalam buku History and Education, Paul Nash menyatakan, "Facts do not speak for themselves: They are meaningless and powerless without a human mind to give them shape, form, organization, sequence, interrelationship, and significance". (10).4

4. Untuk lebih lanjut tentang interpretasi dalam sejarah, rujuk Barzun dan Graff (42-56) dan Suntharalingam (28-40).

Untuk maklumat lebih lanjut tentang stail ini rujuk Hult, C.,A. (1996). Researching and writing across the curriculum. Boston: Simon & Schuster Company, 311-333 dan Lester, J.D. (1997). Citing cyberspace. Diperolehi pada 3 Februari 1999 daripada World Wide Web: http://longman.awl.com/ english pages/cyber.htm.

Susunan bibliografi bagi kesemua sistem penulisan tidak banyak berbeza. Hampir kesemua penulisan menganjurkan penulisan bibliografi mengikut susunan nama keluarga pengarang, tajuk buku, tempat terbit , penerbit, tahun terbit dan halaman. Suatu kewajipan bagi kesemua bibliografi adalah nama keluarga pengarang, tajuk buku, tempat terbit, penerbit dan tahun. Untuk maklumat lanjut, rujuk penyusunan bibliografi mengikut stail APA dalam Campbell, Wilia, Giles, Ballou, Stephen Vaughan dan Slade, Carole (1990). Form and Style, Theses, Reports, Term Papers, Boston:Simon & Schuster Company, (251-261)

Penulisan yang baik juga harus memberi perhatian kepada gaya penerbitan yang merujuk kepada peraturan menulis huruf besar, singkatan, penomboran, tanda bacaan, tata bahasa dan tanda kutip yang seragam. Semua ini akan menentukan samada esei yang dinilai wajar diberi gred yang baik. Untuk maklumat lebih lanjut, rujuk Sulaiman Masri. (1988). Penulisan dalam Bahasa Malaysia Baku. Kuala Lumpur: Dewan Bahasa dan Pustaka, 97-106, 114-129.

Abdullah Zakaria Ghazali. (1981). Raja Kechil-Sultan Abdul Jalil Rahmat Syah 1718-1722: Suatu kajian tentang asal-usulnya. Jernal Sejarah Melaka, 6, 48-52.

Ahmad Mahdzan Ayob. (1983). Kaedah penyelidikan sosioekonomi, suatu pengenalan. Kuala Lumpur: Dewan Bahasa dan Pustaka. (H 62 Ahma - RS)

Andaya, L.Y. (1973). Raja Kechil and the Minangkabau conquest of Johore 1718. Journal of Malayan Branch Royal Asiatic Society, 40 (2), 51-75.

Appudurai Ganaran Ganasan. (1969/70). A study of the Federal Industrial Development Authority (FIDA) and industrial development in Malaysia. Tesis ijazah sarjana muda ekonomi dan pentadbiran yang belum diterbitkan. Fakulti Ekonomi dan Pentadbiran, Universiti Malaya.

Barzun, J. dan Graff, H.F. (1977). The modern researcher, the classic manual on all aspects of research and writing. New York: Harcourt & Brace Javanovich Inc. (D 13 Bar - OS)

Campbell, W. G., Ballou, S.V., dan Slade, C. (8 th ed.). (1990). Form and style, theses, reports, term papers. Boston: Houghton Mifflin Company. (LB 2369 Cam – RS)

Chalmers, A.F. (1963). What is this thing called science. St. Lucia: University of Queensland Press.

Chon Huay Ye. (1994/95). Satu kajian terhadap pelaburan asing di Malaysia. Tesis ijazah sarjana muda ekonomi dan pentadbiran yang belum diterbitkan. Fakulti Ekonomi dan Pentadbiran, Universiti Malaya.

Copleston, F. (1963). A history of philosphy. London: Image Book Edition.

Dane, F, C. (1990). Research methods. California: Brooks/Cole Publishing Company. (H62 Dan – RS)

Fitz-Gibbon, C.T., dan Morris, L.L. (1987). How to analyse data. California: Sage Publications. (H 62 Fit –RS)

George Cho. (1992). The Malaysian economy:Spatial perspective. London: Routledge.

Goode, W.J., dan Hatt, P.K. (1952) Methods in social research. New York: McGraw-Hills. (H 62 Goo – RS)

Harcharan Singh Khera. (1972). Problems and prospects of the Malaysian economy. Kuala Lumpur: Khera Sdn Bhd.

Horton, S. R.,(Terjemahan). (1993). Penulisan:Cetusan fikiran. Kuala Lumpur: Dewan Bahasa dan Pustaka. (PE 1408 Hor – RS)

Hult, C. A. (1996). Researching and writing across the curriculum. Boston: Allyn and Bacon. (LB 2369 - OS).

Jackson, W.. (1995). Methods doing social research. Ontario: Prentice-Hall Canada Inc. (H 62 Jac – RS)

Johnson, M.J. (1975). Doing field research. New York: Macmillan Publishing Co., Inc. (H62 Joh – RS)

Jomo Kwame Sundaram. (1993). Pertumbuhan dan kemelesatan ekonomi Malaysia pada tahun lapan puluhan. Kuala Lumpur: Fakulti Ekonomi dan Pentadbiran, Universiti Malaya.

Jomo Kwame Sundaram. (1997). Southeast asia's misunderstood miracles: Industrial policy and economic development in Thailand, Malaysia and Indonesia. New York: Westview Press.

Kamus dwibahasa. (1989). Kuala Lumpur: Dewan Bahasa dan Pustaka.

Keraf, G. (1981). Komposis i. Jakarta:Penerbit Nusa Indah. (PL 50803 Ker – RS)

Lester, J.D. (1987). Writing research papers, a complete guide. Glenview: Scott, Foresman and Company. (LB 2369 Les - OS)

Lester, J.D. (1997). Citing cyberspace. Diperolehi pada 3 Februari 1999 daripada World Wide Web: http://longman.awl.com/englishpages/cyber.htm

Logic II:Proof. (1971). London:The Open University Press.

M.C.Lamin. (1993/94). The role of direct foreign investment in Malaysia. Tesis ijazah sarjana ekonomi yang belum diterbitkan. Fakulti Ekonomi dan Pentadbiran, Universiti Malaya.

Metodologi dan penyelidikan dalam pengajian Melayu. (1990). Kuala Lumpur: Jabatan Pengajian Melayu.

Miller, D.C. (1983). Handbook of research design and social measurement. London: Sage Publications. (H 62 Mil – RS)

Mohammad Hatta. (1982). Alam fikiran Yunani. Kuala Lumpur: Dewan Bahasa dan Pustaka.

Mohd Sheffie Abu Bakar. (1991). Metodologi penyelidikan. Bangi: Penerbit Universiti Kebangsan Malaysia. (HB 131 Mohsab – RS)

Nash, P. (1970). History and education. New York: Random Howe Inc.

Nuraini Yusoff. (1991). Penulisan berformat. Kuala Lumpur: Pustaka Pertiwi Sdn. Bhd.

Pengenalan kepada sains sosial. (1998). Kuala Lumpur: Utusan Publications & Distributors Sdn. Bhd. (H61 Pen – OS)

Preece, R. A. (1994). Starting research. London: Pinter Publishers. (LB 2369 Pre - RS)

Ranjini Balakrishnan. (1997/98). Pelaburan asing di Negeri Sembilan. Tesis ijazah sarjana muda ekonomi yang belum diterbitkan. Fakulti Ekonomi dan Pentadbiran, Universiti Malaya.

Robinson, C.E. (1965). Apollo history of Greece. New York: Thames Y.Cromwell Company.

Samarudin Rejab dan Nazri Abdullah. (1992). Panduan menulis tesis. Kuala Lumpur: Dewan Bahasa dan Pustaka. (LB 2369 – RS)

Shaharom TM Sulaiman dan Wan Ab.Kadir Wan Dollah. (1998). Pengurusan maklumat alaf baru. Pemikir, 11, 176-184.

Sufean Hussin. (1995). The art of research and dissertation writing, for the Humanities and Arts. Kuala Lumpur: Asas Tunas Publications. (LB2369Sufh – OS)

Sulaiman Masri. (1988). Penulisan dalam bahasa Malaysia baku. Kuala Lumpur: Dewan Bahasa dan Pustaka. (PL 5083 Sulm – RS)

Suntharalingam, R. (1985). Pengenalan kepada sejarah. Kuala Lumpur: Marican and Sons (M) Sdn.

The Chicago manual of style (14 th ed.). (1993). Chicago:The University of Chicago Press. (Z253 UCP – RS)

Turabian, K.L. (1973). A manual for writers of term papers, theses and dissertations, Chicago: The University of Chicago Press. (LB 2369 Wil – OS)

Wan Hashim, Ting Chew Peh dan Shamsul Amri Baharuddin (Disunting). (1980). Kaedah penyelidikan sosial. Kuala Lumpur: Dewan Bahasa dan Pustaka. (Th 62 Kae – RS)

Winkler, C.A., dan McCuen, J.R. (1979). Writing the research paper, a handbook. New York: Harcout Brace Jovanovich Inc. (LB 2369 Wil - OS)

Zainal Mat Saat. (1985). Pengantar statistik. Petaling Jaya: Penerbit Fajar Bakti Sdn.Bhd. (HA 29.5 M2Zains – RS)

* Kertas kerja yang dibentangkan dalam bengkel fasilitator untuk modul Pengayaan Pembelajaran Pelajar Baru Sesi 1999/2000 di Fakulti Sastera & Sains Sosial pada 26 April, 1999.

# data[].attributes.attachment_link.description
Modul ini akan memperkenalkan mahasiswa/siswi kepada lima persoalan utama dalam penulisan akademik. Pertama, pengertian penulisan akademik yang akan diperjelaskan dengan mengemukakan contoh esei yang mewakili kaedah yang dijalankan oleh ahli sains sosial. Kedua, adalah ciri-ciri penulisan akademik. Harus diketahui penulisan boleh dibahagikan kepada penulisan akademik dan bukan akademik.

# data[].attributes.body
Kejelasan dan Gaya Penulisan

# data[].attributes.body
Pautan (Link)

# data[].attributes.attachment_link.readable_text
PENGENALAN

Sebelum belajar menulis, kita perlu memahami konsep penulisan barulah kita boleh fokus terhadap bidang yang menarik ini.

Penulisan - alat/medium utk menyampaikan maklumat. Ia aktiviti manusia yang melibatkan kemahiran, disiplin, minat, bakat dan kreativiti. Menurut Kamus Dewan, menulis ialah perihal atau kegiatan menulis (mengarang), hasil daripada menulis (mengarang). Dalam Bahasa Inggeris: To write atau to compose.

Amalan penulisan melibatkan kegiatan memikir, mengkaji, memilih, merakam dan menulis sekumpulan pengalaman hasil daripada pemerhatian, pengalaman dan pemikiran seseorang pengkaryanya. Penulisan akan mencatatkan, merekodkan dan membolehkan bahasa itu dilihat dengan nyata. Jacques: Penulisan - mentafsir, menyusun atau membina kata-kata, menghurai, menghimpun, mengulas dan menyalin.

Berusaha memecah segala masalah dan mengetahui hakikat dengan sedalam-dalamnya.
Menganalisis dan menilai fenomena bahasa sebagai jalan - pendefinisian, penghuraian, penelitian, pengamatan dan penghujahan. Penulisan - hasil pemikiran dan menguji keupayaan berfikir secara logik, kritikal dan matang dalam membincangkan sesuatu perkara, idea dan fenomena.

PENULISAN DESKRIPTIF/ ILMIAH
Bersifat ilmiah, akademik dan mempunyai kaitan dengan bidang epistemologi
4 bentuk - penjelasan (exposition), penghujahan (argumentation), penceritaan (narration) dan penghuraian (description)

Jenis - esei akademik, rencana, berita, laporan, buku dan autobiografi
a. Penjelasan
Tujuan: memberi pemahaman kepada pembaca tentang teks atau perkara.
Dikenali dalam kewartawanan
Menjawab soalan 5W1H
6 metod perlu dilaksanakan dalam menjawab 6 soalan tersebut;
1. Identifikasi - tentukan subjek
2. Perbandingan dan perbezaan - Menerangkan subjek dengan memberi imej persamaan dan pertentangan dengan subjek lain.
3. Ilustrasi - kegunaan contoh dan gambaran untuk menjelaskan idea yang umum dan idea-idea fokus
4. Klasifikasi - penjelasan tentang sesuatu proses, perkara atau cara melakukan.
5. Definisi - memberi pengertian tertentu, makna dan takrifan subjek.
6. Analisis - pembahagian komponen dan menerangkan satu-persatu.

b. Penghujahan
Mengandungi pendapat dan penilaian penulis tentang sesuatu perkara atau subjek.
3 kaedah - rayuan logik, rayuan emosi dan rayuan etika
1. Rayuan logik - hujahan berlandaskan alasan dan kesimpulan dengan pembuktian secara induktif dan deduktif
2. Rayuan emosi (pathos) - menguasai pemikiran pembaca melalui elemen perasaan, pengaruh, peribadi dan gaya kepengarangan.
3. Rayuan Etika (Ethos) - hujahan dari kombinasi bahasa, suasana atau bunyi dan mesej. Wacana bermoral, berbudi dan waras.

c. Penceritaan
Pemberitahuan tentang sesuatu cerita. Boleh dituls dlm bentuk naratif, esei atau rencana.
Berdasarkan manusia dan peristiwa realiti. Untuk penekanan terhadap subjek, peristiwa yang berlaku, tema atau tentang tokoh.

d. Penghuraian
Menterjemah sesuatu tanggapan, subjek, objek, atau manusia.

1. Huraian Objektif - menerangkan dengan tepat bentuk luaran sesuatu subjek dan bebas mengikut tanggapan penulis - kamera terhadap situasi sebenar.

2. Impresionis - sebagai pemberitahu dan memanipulasi emosi pembaca sehingga ditafsir secara berbeza.

STRUKTUR PENULISAN DESKRIPTIF
1. Pendahuluan - kemuka definisi, sejarah atau pernyataan tesis
2. Isi - mengandungi idea topik yang mengembangkan idea utama (tesis) dan dibina dalam perenggan.
3. Kesimpulan - penutup yang berupa penemuan, cadangan, ringkasan dan rumusan.

KEPENTINGAN PENULISAN ILMIAH
Penulisan ilmiah merupakan alat komunikasi yang penting bagi tujuan memberi maklumat kepada khalayak yang berupa fakta. Lantaran itu, tujuan penulisan ilmiah ialah untuk;

Penyebaran Ilmu: berdasarkan bidang yang dipilih oleh pengkaji atau penulis itu sendiri.

Pembangunan minda: Meningkatkan kemantapan intelek penulis dan pembaca.

Memahami manusia dan masyarakat: kajian yang berkaitan dengan penulisan ilmiah mestilah berkaitan dengan manusia dan masyarakat terutama untuk bidang sastera dan sains sosial.

Meningkatkan ketakwaan: Hasil kajian dan penulisan akan dapat melahirkan sifat taabud dalam diri tentang keindahan dan kebesaran Allah SWT yang mengatur hidup manusia sebaik-baik aturan.
FALSAFAH PENULISAN ILMIAH

Keesaan Allah (konsep Taabud)
Allah adalah punca ilmu dan perkara yang diketahui manusia amat terbatas.
Penulis perlu akur, ilmu yang diterima dan diperolehi akan dipertanggungjawabkan.
Autoriti ilmu adalah milik Allah dan penulis terikat dengan etika penulisan yang berhemah dan dibenarkan Islam

Alam sejagat
medan atau bahan fokus penulis. Penulis meneroka segala ilmu dalam alam sejagat menerusi kajian dan pemerhatian. Ilmu disaring dan dirakam dalam bentuk penulisan ilmiah.
Penulis perlu mematuhi hukum dan fitrah alam- memilih metod yang sesuai

Penulis dan teks ilmiah
Penulis bertanggungjawab merangka, menyusun dan menyiapkan teks ilmiahnya. Penulis perlu memiliki kekuatan ilmu, ikhlas, jujur, tabah, kritis, peka, kreatif, pencinta bahasa, realis, objektif dan pragmatik

Pembaca
Pembaca ialah orang yang kritis dan analitis terhadap teks yang dibaca, membaca, memahami dan mengguna semula fakta dan data. Pembaca - dicerna sebaqai ilmu dan hikmah untuk pembangunan insaniah.

Ciri-ciri Penulisan Ilmiah
1. Maklumat benar, sahih spt fakta, data, carta, rajah dll
2. Sumber maklumat sahih dari sumber sekunder dan primer
3. Format standard dari segi kandungan teks, kutipan, rujukan (bibliografi) dan elemen-elemen mekanisme penulisan berformat
4. Gaya yang formal
5. Meneroka dan menggali isu
TUJUAN PENULISAN ILMIAH

Pembelajaran - mengikut bidang tertentu bagi memahami subjek yang dipelajari dalam kelas
Penyelidikan - penyelidikan mengikut bidang tertentu untuk membuat penemuan-penemuan baru dan membuktikan kemantapan ilmu dan teori bagi memantapkan kepakaran seseorang
Pena'akulan - berdasarkan pengertian yang jelas, pertimbangan yang teliti, pemikiran yang logik. Perlukan hujahan yang mantap- wacana ilmiah

Etika Penulisan Ilmiah
Prinsip moral dalam penulisan agar tidak berlaku plagiat dalam penulisan;
- Akta percetakan, Akta keselamatan Dalam Negeri (1960), Akta Menghasut (1948) Akta Pindaan Perlembagaan (1971), Akta Hak Cipta (1987)

Kecelaruan dalam Penulisan Ilmiah
Penggunaan MLA atau APA dalam penulisan bibliografi sering berlaku apabila pelajar tidak memahami kaedah yang sedang digunakan. Dalam peraturan umum, kaedah bebas boleh digunakan asalkan ia bersifat berterusan atau tidak mencampur-baurkan kaedah. walau bagaimanapun, sesetengah Universiti telah menetapkan kaedah tertentu dalam penulisan. maka pelajar perlu mengikuti kaedah yang ditetapkan.

Petikan bibliografi yang amat sedikit (hanya 5 sumber shj). Bibliografi perlu mencukupi untuk menunjukkan kesungguhan pelajar mencari bahan rujukan perpustakaan.

Terlalu banyak rujukan sekunder dari majalah dan akhbar, terutama masalah yang bersifat popular kerana bahan ini dianggap kurang berautoriti.

kesilapan bahasa - ejaan dan istilah kerana kelemahan pelajar menguasai bahasa.

kesalahan teknikal - tanda baca dan taip- kecuaian pelajar dan memperlihatkan kemalasan pelajar membuat semakan atau editing terhadap penulisannya.

Penggunaan kata kekunci untuk mengakses maklumat on-line - kaedah penulisan bahan interenet perlu dinyatakan tarikhnya berserta alamat lamannya dengan lengkap.

Plagiarisme dalam Penulisan Ilmiah- kaedah cut and paste sering dilakukan oleh pelajar semasa mengambil rujukan. hal ini memperlihatkan kesilapan pelajar dalam mengambil idea dan membuat petikan. kesilapan kaedah citation boleh menyebabkan pelajar dituduh menciplak dan Integriti ilmu akan dipertikaikan serta k esyumulan ilmu tercabar

Cara hindari plagiarisme;
- Memetik perkataan, frasa atau ayat - catat sumber rujukan kemudian berikan pandangan tentang kutipan itu.
- Rumus atau ringkaskan petikan dari mana-mana sumber rujukan dan catatkan sumbernya.

Senarai Semak semasa membuat penyemakan penulisan ilmiah;
Topik tepat
Pernyataan tesis yang sesuai
Ejaan betul
Istilah tepat
Tanda baca tepat
Pengenalan menarik
Penutup menarik
Laras bahasa betul
Semakan draf pertama
Semakan draf kedua
Kaedah Pemerengganan betul

# data[].attributes.attachment_link.description
PENGENALAN Sebelum belajar menulis, kita perlu memahami konsep penulisan barulah kita boleh fokus terhadap bidang yang menarik ini. Penulisan - alat/medium utk menyampaikan maklumat. Ia aktiviti manusia yang melibatkan kemahiran, disiplin, minat, bakat dan kreativiti. Menurut Kamus Dewan, menulis ialah perihal atau kegiatan menulis (mengarang), hasil daripada menulis (mengarang).

# data[].attributes.attachment_link.readable_text
* Wajahnya berseri-seri. Dia amat gembira sekarang. Perubahannya sungguh-sungguh di luar dugaan. (Orang yang dimaksudkan itu dahulunya muram dan sering bersedih.)

Hubungan Sosial Antara Penutur Dan Pendengar . Contoh :

B. Belum. Bekalan tidak mencukupi. (Kedua-dua penutur memahami apa yang dimaksudkan walaupun orang lain mungkin tidak memahaminya.)

Laras bahasa dalam iklan - walaupun ayat-ayatnya diucapkan secara terputus-putus tetapi kita dapat memahaminya dan dapat menganggapnya sebagai wacana kerana itu adalah cara penyampaiannya.

Contohnya hubungan antara ayat penyata,

Perbezaan antara kedua-duanya wujud melalui nada suara semasa penutur menuturkannya.

Unsur-unsur paralinguistik juga membantu pemahaman tentang sesuatu wacana. Dalam wacana tulisan, unsur-unsur paralinguistik ini ialah alat-alat yang digunakan untuk memperjelaskan persembahan wacana.

Hubungan ini dilihat berdasarkan wujudnya pertalian antara perkataan atau kosa kata dalam sesuatu wacana.

Hubungan ini dapat diperincikan sebagai hubungan berdasarkan aspek :

Contoh : Pelakon jelita itu semakin popular. Hal ini tidak menghairankan kerana wajahnya dapat menambat hati ramai jejaka.

Contoh : Wajah yang cantik dan hodoh bukan ukurannya tetapi yang paling penting ialah hati budinya.

Contoh : Dia menjaga motorsikalnya dengan baik kerana itulah sahaja kenderaan yang dimilkinya.

# data[].attributes.attachment_link.description
Wajahnya berseri-seri. Dia amat gembira sekarang. Perubahannya sungguh-sungguh di luar dugaan. (Orang yang dimaksudkan itu dahulunya muram dan sering bersedih.) Hubungan Sosial Antara Penutur Dan Pendengar . Contoh : B. Belum. Bekalan tidak mencukupi. (Kedua-dua penutur memahami apa yang dimaksudkan walaupun orang lain mungkin tidak memahaminya.)

# data[].attributes.attachment_link.readable_text
| | | | | | |

Gaya Penulisan APA (American Psichological Association)

Gaya penulisan American Psychological Association atau lebih dikenali dengan singakatan APA merupakan salah satu gaya penulisan yang sering diguna pakai dalam penulisan kajian tindakan,kerja kursus dan sebagainya. Pihak JIP, IPTEK juga seringkali mensyaratkan kaedah penulisan APA ini digunakan oleh pelajar dalam menyediakan kerja kursus. Ramai di antara kita masih tidak jelas dengan gaya penulisan APA ini. Oleh itu, saya berharap penerangan saya ini tentang gaya penulisan APA ini dapat membantu anda semua memahami dengan lebih baik lagi.

Si stemdoku m entasiAPA' M ERIC ANP S Y CHO L OGICALASSOCIA T ION' ( APA)m e r upakan A sist emyangbolehdi a plika s ikandalambida ngsenivisual sebagai m enu lisanka ji andani l m i ah.

A p ay a ngp e r lud i d o k u m e n t as i k a n?

Format menulis Rujukan/Bibliografi menggunakan gaya APA

(i) Rujukan/Bibliografi perlu diletak selepas teks induk. Ianya menyenaraikan rujukan yang dibuat dalam kajian/projek dan disebut dalam teks. Cara menulis tiap-tiap jenis rujukan hendaklah konsisten dan mengikut amalan-amalan penulisan berikut:-

· Entri dalam bibliografi adalah disusun secara "an underhug Single-spaced form" selang sebaris di antara item. Setiap entri bermula di tepi marjin kiri dengan baris kedua di"kedalamkan" empat lajur. (Lihat contoh).

· Entri hendaklah disusun ikut ajbad nama keluarga pengarang bagi nama-nama Barat, tetapi ikut nama penuh bagi nama Melayu. Bagi pengarah korporat, entrinya disusun mengikut perkataan pertama (tidak termasuk artikel seperti "The", "A" dan sebagainya).

· Jika terdapat lebih dari dua karya oleh seorang pengarang, pengulangan namanya boleh dielakkan dengan menggantikannya dengan garisan bersambung sepanjang 8 lajur (ruang) mulai tepi marjin kiri.

· Jika pengarangnya tidak diketahui, sesuatu entri itu disusun mengikut abjad perkataan pertama tajuk makalah (tidak termasuk artikel "The", "A" dan lain-lain).

(ii) Item-item dalam bibliografi hendaklah disenaraikan mengikut abjad nama pengarang mengikut kaedah American Psychology Association (APA) ( http://www.apa.org) Rujukan kepada item-item yang disenaraikan itu dibuat dengan menyebut pengarang dan tahun.

Artikel dari Jurnal, seorang pengarang

Bekerian, D. A. (1993). In search of the typical eyewitness. American Psychologist, 48, 574-576.

Artikel dari jurnal, dua orang pengarang, dikeluarkan mengikut isu

Klimoski, R., & Palmer, S. (1993). The ADA and the hiring process in organizations. Consulting Pscychology Journal: Practice and Research, 45 (2), 10-36.

Artikel jurnal, tiga hingga lima pengarang

Borman, W. C., Hanson, M. A., Oppler, S. H., Pulakos, E. D., & White, L. A. (1993). Role of early supervisory experience in supervisor performance. Journal of Applied Psychology, 78, 443 -449.

Artikel dari makalah (megazine)

Posner, M. I. (1993, October 29). Seeing the mind. Science, 262, 673-674.

o Berikan tarikh yang terdapat pada terbitan - bulanan atau bulan dan tarikh.

o Berikan nombor jilid.

Artikel dari surat khabar harian, tiada pengarang

New drug appears to sharply cut risk of death from heart failure. (1993, July 15). New Straits Times, p. A12.

o Senaraikan penulisan tanpa pengarang mengikut perkataan pertama yang bererti daripada tajuk artikel.

o Dalam teks gunakan tajuk pendek dalam kurungan: ("New Drug," 1993).

o Dahului mukasurat surat khabar dengan "p." atau "pp."

Artikel dari surat khabar, berlainan mukasurat

Schwartz, J. (1993, September 30). Obesity affects economics, social status. The Washington Post, pp. A1, A4.

Ramlan Hamzah (2012, Jan 15). Gugup di dalam peperiksaan: Minda pelajar. Berita Harian, ms 15.

o Jika artikel bersambung-sambung di beberapa mukasurat, berikan kesemua mukasurat dengan dipisahkan oleh koma (contoh., pp. B1, B3, B5-B7)

Artikel dari surat khabar bulanan, surat kepada pengarang

Markovitz, M. C. (1993, May). Inpatient vs. outpatient [Letter to the editor]. APA Monitor, p. 3.

Keseluruhan isu dalam sebuah jurnal

Barlow, D. H. (Ed.). (1991). Diagnoses, dimensions, and DSM-IV: The science of classification [Special issue]. Journal of Abnormal Psychology, 100 (3).

Ramlan Hamzah (2011). Cybermode in counseling. Journal of Technologies, 153 (1).

Fiske, S. T. (1993). Social cognition and social perception. Annual Review of Psychology, 44, 155-194.

Ross, R.S. (1974). Speech communication: Fundamentals and practice. 3rd ed. Englewood Cliffs, N.J. Prentice-Hall.

Ahmad Lofti Alam dan John Kuppusami. (1988). Potential for Agricultural Development in Kedah, Alor Setar, Universiti Utara Malaysia.

Ramlan Hamzah. (2008). Asas kaunseling keluarga. Shah Alam: Percetakan UPEMA.

Mitchell, T., R., & Larson, J. R., Jr. (1987). People in organizations: An introduction to organizational behavior (3rd ed.). New York: McGraw-Hill.

Buku, sekumpulan pengarang (agensi kerajaan) sebagai penerbit

Australian Bureau of Statistics. (1991). Estimated resident population by age and sex in statistical local areas, New South Wales, June 1990 (No. 3209.1). Canberra, Australia Capital Territory: Author.

Kertas Kerja Persidangan/Seminar

Deci, E. L. & Ryan, R. M. (1991). A motivational approach to self: Integration in personality. In R. Dienstbier (Ed.), Nebraska Symposium on Motivation: Vol. 38. Perspectivees on motivation (pp. 237-288). Lincoln: University of Nebraska Press.

Ramlan Hamzah. (2011). Merentas batas perhubungan menolong. Seminar Pendidikan: Vo1.22. Jurnal Pendidik (ms. 111-114).

Prosiding yang diterbitkan secara tetap(regularly)

Cynx,J.,Williams,H., & Nottebohm, F. (1992). Hemisphericdifferences in avian song discrimination. Proceedings of the National Academy of Sciences, USA, 89, 1372-1375.

Malaysia, Jabatan Perangkaan (1977). Malaysian fertility and family survery 1974: first country report. Kuala Lumpur: Jabatan Perangkaan.

Malaysia (1971). Universities and university colleges act 1971. Kuala Lumpur, Jabatan Cetak Kerajaan.

Abu Baka bin Salleh (1978). Purification and Immobilisation of Uricase for Use in Automated Analysis. Ph.D Dissertation, University of St. Andrews.

Ramlan Hamzah (2010). Pembangunan dan pelaksanaan laman web kaunseling maya. Tesis PhD, Universiti Kebangsaan Malaysia.

Anuar Hamdan (1976). Report on the Markets for Timbers Products in West Asian Countries. Warta Perdagangan Kayu.

Lum. K.Y. & Wong H.K. (1976). Control of Bacteria Wilt of Tomatoes in the Lowlands Through Grafting. MARDI Res. Bul 4(1); 28-33.

(a) Untuk perincian lanjut mengenai penyebutan bibliografi dan nota kaki, sila rujuk buku-buku berikut:-

(i) BALLOW, S.V. A model for theses and research papers. Boston; Hougton Mifflin, 1970. (LB 2396. B25)

(ii) CAMPBELL, W.G. and S.V. Ballow Form and style: theses, reports, term papers. 5th ed. Boston: Houghton Mifflin, 1978. (LB 2369 C3 1978):

Untuk singkatan kepada nama jurnal, gunakan singkatan-singkatan yang diikuti dalam World List of Scientific Periodicals (Z 7403. W6 1963).

Australian Journal of Zoology Aust. J. Zool

Malayan Orchid Review Malay, Orchird Rev.

Journal of Nutrition J. Nutr.

New Zealand Journal of N.Z.J

Perhatian: Untuk rujukan pelajar IPG Teknik, KL.

Institut Pendidikan Guru, Kampus Pendidikan Teknik

Kompleks Pendidikan Nilai,71760 Bandar Enstek

NEGERI SEMBILA DARUL KHUSUS

# data[].attributes.attachment_link.description
| | | | | Gaya Penulisan APA (American Psichological Association) Gaya penulisan American Psychological Association atau lebih dikenali dengan singakatan APA merupakan salah satu gaya penulisan yang sering diguna pakai dalam penulisan kajian tindakan,kerja kursus dan sebagainya. Pihak JIP, IPTEK juga seringkali mensyaratkan kaedah penulisan APA ini digunakan oleh pelajar dalam menyediakan kerja kursus.

# data[].attributes.attachment_link.readable_text
Format Penulisan Rujukan Majalah

Greenberg, G. (2001, August 13). As good as dead: Is there really such a thing as brain death?. New Yorker, 36-41.
Nama pengarang. (Tarikh penerbitan). Judul artikel. Judul Majalah, Mukasurat.

Format Penulisan Rujukan Akhbar

Minguan Malaysia. (1992, February 23). Masjid di Algeria jadi medan latihan golongan pelampau, 10.
Judul Akhbar. (Tarikh penerbitan). Judul artikel, mukasurat.

Kandau Sidi. (2000, July 5). Kutu rayau cemar Kuala Lumpur. Berita Harian, 17.
Nama pengarang. (Tarikh penerbitan). Judul artikel. Judul Akhbar, Mukasurat.

Mad-cow may tighten blood-donor curbs. (2001, April 19). The Gazette,p. A13. Retrieved august 25, 2001, from Lexis-Nexis database.
Judul artikel. (Tarikh penerbitan). Judul Akhbar, p. mukasurat. Retrieved tarikh bahan diakses, from nama pangkalan data.

Feller, B. (2005, May 6). GM, Ford get "junk" rating. The Detroit News Online. Retrieved May 6, 2005, from. http://www.detnews.com/2005/autosider/0505/ 06/A01-173553.htm.
Nama pengarang. (Tarikh penerbitan). Judul artikel. Judul Akhbar. Retrieved tarikh bahan diakses, from URL.

Format Penulisan Rujukan Artikel dari Internet

Albanese, J. (2001). How can we reach teenage smokers? Retrieved September 13, 2001, from
http://msweb.nursingspectrum.com/ce/ce229.htm.
Nama pengarang. (Tahun penerbitan). Judul artikel. Retrieved tarikh bahan diakses, from URL.

Format Penulisan Rujukan Audiovisual

* Pita video
Language and verbal skills. (1976). [Videotape]. Virginia: Association for Retarded Citizen.
Judul pita video. (Tahun penerbitan). [Videotape]. Tempat penerbitan: Penerbit.

# data[].attributes.attachment_link.title
Sistem APA - Format Penulisan Rujukan Majalah, Internet

# data[].attributes.attachment_link.description
Format Penulisan Rujukan Majalah Greenberg, G. (2001, August 13). As good as dead: Is there really such a thing as brain death?. New Yorker, 36-41. Nama pengarang. (Tarikh penerbitan). Judul artikel. Judul Majalah, Mukasurat. Format Penulisan Rujukan Akhbar Minguan Malaysia. (1992, February 23). Masjid di Algeria jadi medan latihan golongan pelampau, 10.

# data[].attributes.attachment_link.readable_text
Penggunaan penanda wacana amat perlu, khasnya untuk menyambungkan ayat dengan ayat dan menghubungkan perenggan dengan perenggan yang lain.Penggunaan penanda wacana dengan bijak dan sesuai akan melahirkan ayat-ayat dan perenggan yang berkesinambungan, gramatis, dan bermakna.

Penanda wacana dapat dibahagikan kepada beberapa jenis serta fungsi dan penggunaannya.

lalu, jika, agar, serta, tetapi, kerana, kerana, supaya, walaupun, sungguhpun.

dan, juga, sekali lagi, sebenarnya, bertitik tolak, hal ini, selain juga, tambahan lagi, dan kemudian, lebih-lebih lagi.

3. Perbandingan / Perbezaan

tetapi, selain itu, walaupun, sebaliknya, sama dengan,berbeza dengan, namun demikian, selari dengan, sungguhpun begitu, walau bagaimanapun, sehubungan dengan itu, jika dibandingkan dengan, dalam nada yang berbeza, setelah dibandingkan dengan.

keduanya, selain itu, seterusnya, pertamanya, lebih penting lagi, akhirnya, selepas itu, kemudiannya, pertama sekali, lebih awal dari itu.

misalnya, contohnya, seperti mana, yang dimaksudkan ialah, biar kita mengambil contoh, mari kita mengambil contoh.

sesekali, akhirnya, selepas itu, semenjak itu, pada ketika itu, dewasa ini, sebelum itu, sementara itu, pada mulanya, pada masa yang sama.

jadi, oleh itu, jika tidak, jika begitu, ringkasnya, pendek kata, demikianlah, maknanya ialah, sekiranya begitu, sebagai rumusan, sebagai menggulung, hal ini demikian kerana, jelaslah, akibatnya, kesudahannya, oleh sebab itu, kesimpulannya, sekiranya tidak, pada keseluruhanya, hal ini bermaksud, meskipun demikian, oleh yang demikian, betapakah nantinya, dapatlah disimpulkan.

amnya, jesteru, dengan ini, secara khususnya, selaras dengan itu, sejajar dengan itu, pada kebiasanya,lazimnya, umumnya, sememangnya, ramai berpendapat bahawa, sering kali kita merasakan.

# data[].attributes.attachment_link.description
Penggunaan penanda wacana amat perlu, khasnya untuk menyambungkan ayat dengan ayat dan menghubungkan perenggan dengan perenggan yang lain.Penggunaan penanda wacana dengan bijak dan sesuai akan melahirkan ayat-ayat dan perenggan yang berkesinambungan, gramatis, dan bermakna. Penanda wacana dapat dibahagikan kepada beberapa jenis serta fungsi dan penggunaannya. lalu, jika, agar, serta, tetapi, kerana, kerana, supaya, walaupun, sungguhpun.

# data[].attributes.attachment_link.readable_text
Tatabahasa Dalam Pengajaran Bahasa Melayu

-tetapi -lalu -jika -serta -agar -supaya -sungguhpun -kerana -walaupun

-dan -sebenarnya -juga -sekali lagi -bertitik tolak -hal ini-tambah lagi -lebih-lebih lagi

-tetapi -dalam nada yang berbeza -selain itu -walaupun -sehubungan dengan

-sebagaimana -sebaliknya -jika dibandingkan dengan -sama dengan

-berbeza dengan -walau bagaimana sekalipun -selari dengan

-walau bagaimanapun -setelah dibandingkan dengan -namun demikian

-pertamanya -akhirnya -selain itu -keduanya -seterusnya -pertama sekali -selepas itu

-lebih awal dari itu -lebih penting lagi

-contohnya -biar kita ambil contoh -khususnya-misalnya -mari kita mengambil contoh

-terutamanya-umpamanya -apa yang dimaksudkan -seperti

-akhirnya -pada masa yang sama -sesekali -dewasa ini -pada ketika itu -sebelum ini

-selepas itu -pada mulanya -semenjak itu -sementara itu -serentak dengan -ada ketikanya

-oleh itu -jadi -kesimpulannya -jika kita tidak -jelaslah -dapatlah disimpulkan bahawa

-kesudahannya -sesungguhnya -tanpa (penglibatan/ usaha, dan sebagainya.)

-pendek kata -walaupun -oleh hal yang demikian -ringkasnya -marilah kita

-komitmen semua pihak -sebagai rumusan -demikianlah -dapatkah kita membayangkan..

-kejayaan...bergantung pada -pada keseluruhannya -sebagai menggulung hujah

-keengganan... bakal menyaksikan -(peribahasa)

-dengan ini -banyak pihak yang berpendapat -amnya -sememangnya -selaras dengan

-lazimnya -sejajar dengan sering kali kita -justeru itu -sementelahan pula

-secara khususnya -pada kebiasaannya

Penanda wacana merupakan kata, rangkai, kata, atau frasa yang menunjukkan pertalian, hujah, dan buah fikiran.

Penanda wacana ialah perkataan atau rangkaian perkataan yang menunjukkan pertalian antara suatu idea dengan idea yang lain dalam ucapan atau karangan.

Nik Safiah Karim, (2003),

1.2 Konsep Penanda Wacana

Penanda wacana ialah perkataan ataupun rangkaian perkataan yang berfungsi menghubungkan sesuatu idea, hujah dan pandangan seseorang semasa menulis ataupun berucap. Seandainya sesuatu wacana berkenaan tidak mempunyai penanda wacana yang tepat, kesannya seluruh kandungan wacana berkenaan tidak mempunyai kesatuan dan pertautan yang lengkap.

(Harimurti Kridalaksana, 1982).

Penanda wacana ialah kata atau frasa perangkai ayat. Sementara itu menghubungkan dua ayat lalu membentuk satu ayat dan antara perenggan. Dapatlah dirumuskan bahawa penanda wacana merupakan kata hubung antara dua ayat. Fungsi kata hubung ini ialah menghubungkan dan sekali gus menerangkan apa yang sedang dikatakan oleh ayat yang mengikutinya dan yang telah dikatakan oleh ayat sebelumnya. Sementara itu, penulisan penanda wacana harus dikuti tanda koma. Penanda wacana juga dapat digunakan untuk menghubungkan idea antara perenggan.

Menurut Nik Safiah Karim dan rakan-rakan (2010), terdapat sekurang-kurangnya

lima jenis penanda wacana, iaitu :

2.0.1 Penanda Penghubung

Penanda penghubung ialah perkataan atau frasa yang menghubungkan sesuatu maklumat dengan maklumat yang lain dalam wacana. Sekiranya penanda wacana hadir pada awal ayat, lazimnya tanda koma (,) digunakan. Contoh dalam ayat:

samping itu , isi pelajaran yang disampaikan hendaklah menarik.

Jenis penanda wacana yang kedua ialah penanda rujukan. Penanda rujukan ialah kata ganti nama yang digunakan bagi merujuk perkataan dan frasa lain. Contoh dalam ayat:

2.0.3 Penanda penggantian

Penanda penggantian ialah perkataan atau frasa yang menggantikan perkataan atau frasa lain dalam wacana yang sama. Penanda wacana jenis ini terdiri daripada frasa nama, frasa kerja atau klausa. Contoh dalam ayat:

2.0.4 Penanda leksikal

Penanda leksikal pula melibatkan kohensi atau pertautan antara perkataan atau frasa melalui pengulangan kata. Unsur pengulangan terdiri daripada pengulangan perkataan yang sama. Pengulangan perkataan yang sama makna (sinonim) pengulangan yang melibatkan perkataan yang umum maknanya dengan yang khusus maknanya (hiponim),

Dan pengulangan perkataan yang kehadirannya saling berkait (kolokasi). Contoh:

2.0.5 Penanda elipsis atau pengguguran

Penanda elipsis atau pengguguran melibatkan pengguguran perkataan atau frasa yang telah dinyatakan dalam ayat sebelumnya. Contohnya:

Menurut Dr Adenan Ayob (2011), Terdapat tiga jenis penanda wacana iaitu:

2.1.1 Menunjukkan pertautan dari segi kronologi iaitu memberi pengertian kepada

persoalan berkaitan waktu.

lepas itu, lantas, semenjak itu, kini, mula-mula, kemudian, sebelum, pada zaman dahulu, pada hari esoknya dan sebagainya.

a. Pada zaman dahulu Kerajaan Melayu Melaka merupakan sebuah kerajaan yang kuat.

sebagai kesimpulan, untuk merumuskan, contohnya, tegasnya, dapat dinyatakan bahawa pertama, akhir sekali, dengan kata lain, dalam hal ini, dalam hubungan ini, untuk menjelaskan lagi dan sebagainya.

Menurut Dr Adenan Ayob (2011) dalam Leman Ahmad (1984) membahagikan

jenis penanda wacana kepada tiga bahagian , iaitu:

dan, selanjutnya, di samping itu, selain itu, lebih-lebih lagi, tambahan pula, begitu juga, seterusnya, satu lagi dan sebagainya.

tetapi, sebaliknya, pada masa yang sama, walaupun, walau bagaimanapun, walaupun demikian, sama ada, sebenarnya, namun, dan sebagainya.

jadi, oleh sebab itu, disebabkan, oleh yang demikian, untuk tujuan itu, maka, berikutan itu, dengan demikian, kecuali, dengan syarat dan sebagainya.

Nik Safiah Karim, (2010), menyatakan bahawa penanda wacana mempunyai

3.0.1 Penghubung tambahan

Penghubung tambahan merupakan penghubung yang memberikan maklumat tambahan kepada sesuatu yang diperkatakan sebelumnya. Antara penanda wacana jenis ini termasuklah dan, lalu, malahan, tambahan pula, lebih-lebih lagi, di samping itu, dan selanjutnya. Contoh dalam ayat:

a) Saya telah meneliti cadangan ini dan telah mengambil keputusan untuk menyokongnya. Tambahan pula, cadangan tersebut amat bernas sekali.

3.0.2 Penghubung tentangan

Penghubung tentangan ialah penghubung yang menunjukkan pertentangan maklumat antara suatu yang baharu diperkatakan dengan sebelumnya dalam wacana yang sama. Antara penanda wacana jenis ini termasuklah tetapi, sebaliknya, namun, namun begitu, dan walau bagaimanapun. Contoh dalam ayat:

bagaimanapun , dia berazam untuk mencuba lagi pada penggal ini.

Dalam contoh di atas, pernyataan awal ialah bahawa prestasi Ali tidak memuaskan dan ini boleh dianggap sesuatu yang mengecewakan. Namun begitu, ayat seterusnya menunjukkan bahawa semangatnya tidak patah dan bahawa dia akan terus mencuba lagi. Unsur pertentangan ini disampaikan melalui penanda wacana walau bagaimanapun.

3.0.3 Penghubung musabab

Penghubung musabab ialah penanda wacana yang merupakan sebab berlakunya sesuatu. Contoh penanda musabab ialah kerana, oleh sebab, oleh itu, oleh hal demikian, dengan itu, dan maka itu. Contoh dalam ayat:

Dalam contoh di atas, pernyataan awal ialah bahawa badan saya letih. Ini diikuti dengan keputusan bahawa saya tidak akan menghadiri latihan pada petang tersebut. Pertalian antara dua urutan peristiwa ini dikaitkan dengan penanda wacana oleh itu yang membawa maksud musabab.

3.0.4 Penghubung tempoh

Penghubung tempoh ialah penanda penghubung yang menunjukkan urutan masa atau siri berlakunya sesuatu. Contoh penanda wacana jenis ini ialah mula-mula, pertama, seterusnya, kemudian, selanjutnya, selepas itu, maka dan akhirnya. Contoh dalam ayat:

a) , saya disuruh duduk, kemudian diajak berbincang, akhirnya dibawa masuk bertemu dengan majikannya.

Dalam contoh di atas, pernyataan awal ialah saya disuruh duduk. Ini diikuti dengan diajak berbincang dan dibawa masuk bertemu dengan majikannya. Pertalian antara tiga urutan peristiwa ini dikaitkan dengan tiga penanda wacana iaitu mula-mula, kemudian, dan akhirnya yang membawa maksud tempoh.

Menurut Dr Adenan Ayob (2011) dalam Leman Ahmad (1984) pula, terdapat empat fungsi utama penanda wacana yang menunjukkan maksud tambahan, seterusnya, sebab dan ketika.

3.1.1 Penanda wacana untuk menunjukkan maksud tambahan.

Antara penanda wacana yang membawa maksud tambahan ialah:

3.1.2 Penanda wacana untuk menunjukkan maksud sebaliknya

Antara penanda wacana yang menunjukkan maksud sebaliknya ialah:

3.1.3 Penanda wacana untuk menunjukkan sebab

Antara penanda wacana yang menunjukkan maksud sebab ialah:

3.1.4 Penanda wacana yang menunjukkan maksud ketika

Antara penanda wacana yang menunjukkan maksud ketika ialah:

Terdapat beberapa fungsi penggunaan penanda wacana dalam sesuatu perenggan. Di bawah ini, saya kemukakan tiga petikan yang menggunakan penanda wacana yang menunjukkan empat fungsi utama penanda wacana.

Penduduk di negara yang dilanda peperangan hidup dalam kesengsaraan. Mereka bukan sahaja kehilangan harta benda malahan anggota keluarga yang tersayang. Contohnya, ramai penduduk Islam Bosnia terpaksa melarikan diri ke negara jiran semata-semata untuk untuk menyelamatkan diri daripada menjadi korban peperangan. Bagi negara yang bersimpati dengan nasib mereka seperti Malaysia dan banyak negara lain akan memberi bantuan. Di samping itu, Malaysia juga menyediakan penempatan khas kepada rakyat Bosnia yang dibawa ke sini. Mereka akan dijaga dan diberi layanan istimewa sama seperti negara ini. Tambahan pula, rakyat Malaysia menerima dan begitu bersimpati dengan nasib rakyat Bosnia ini.

Mereka bukan sahaja kehilangan harta benda.

Mereka bukan sahaja kehilangan harta benda malahan anggota keluarga yang tersayang.

Penggolongan penanda wacana:

Bagi negara yang bersimpati dengan nasib mereka seperti Malaysia dan banyak negara lain akan memberi bantuan.

Di samping itu, Malaysia juga menyediakan penempatan khas kepada rakyat Bosnia yang dibawa ke sini.

Penggolongan penanda wacana:

Terima kasih Tuan Pengerusi Majlis, para hakim yang bijaksana dan para hadirin yang dihormati. Tajuk syarahan saya pada hari ini ialah, "Kelalaian Punca kebakaran".

Justeru, tanamkan ikap prihatin dalam diri kita sebagai langkah berjaga-jaga dalam apa juga perkara. Kebakaran dapat dielakkan jika kita sentiasa berwaspada.

Akhir sekali, saya ingin menegaskan bahawa api semasa kesil menjadi kawan, apabila besar menjadi lawan. Oleh itu, elakkan kelalaian supaya tidak berlaku kebakaran.

Kebakaran mungkin berpunca daripada banyak perkara.

Namun begitu, kelalaian adalah penyebab utama kebakaran.

Penggolongan penanda wacana:

Kebakaran dapat dielakkan jika kita sentiasa berwaspada.

Akhir sekali, saya ingin menegaskan bahawa api semasa kesil menjadi kawan, apabila besar menjadi lawan.

Penggolongan penanda wacana:

Bumi sentiasa berputar di atas paksinya.

Hal yang demikian ini menyebabkan berlakunya siang dan malam.

Penggolongan penanda wacana:

5.0 Cadangan Aktiviti

Aktiviti Penanda Wacana dan Frasa menarik

Pengajaran yang saya peroleh daripada petikan ialah ...............................................

................................. . Di samping itu, ..................................................................................

.......................................................................... . Seterusnya, ...............................................

........................................... . Akhir sekali, ...........................................................................

..................................................................... . Kesimpulannya, kita hendaklah mengamalkan nilai-nilai yang baik dalam kehidupan seharian kita.

(aktiviti ini sesuai digunakan oleh murid-murid tahun 4,5, dan 6 untuk menjawab soalan penulisan bahagian C)

Penanda wacana merupakan perangkai ayat untuk menentukan perkaitan atau kesinambungan antara satu idea dengan satu idea yang lain dalam ayat atau perenggan.

Tidak dapat dinafikan bahawa sebuah penulisan karangan yang baik ialah karangan yang mempunyai isi yang banyak dan bertepatan dengan tajuk. Walau bagaimanapun, sekiranya sesebuah karangan itu tidak menggunakan penanda wacana yang sesuai, maka sudah tentu karangan itu menjadi tidak sempurna disebabkan binaan ayatnya yang tidak gramatis. Justeru penanda wacana memainkan peranan yang amat penting dalam menghasilkan satu-satu perenggan yang menarik bersesuaian dengan fungsi-fungsi penanda wacana itu sendiri seperti apa yang telah dijelaskan.

Awang Sariyan. (1980). Kesalahan Umum Penggunaan Bahasa Malaysia. Kuala

Lumpur: Dewan Bahasa dan Pustaka.

Dr Adenan Ayob. (2011). Tatabahasa dalam Pengajaran Bahasa Melayu. Selangor

Darul Ehsan: Meteor Doc. Sdn. Bhd.

Lumpur: Dewan Bahasa dan Pustaka.

Lumpur: Dewan Bahasa dan Pustaka

Nik Safiah Karim, Abdul Hamid Mahmood, Farid M.Onn, dan Hashim Haji Musa.

# data[].attributes.attachment_link.description
Tatabahasa Dalam Pengajaran Bahasa Melayu -tetapi -lalu -jika -serta -agar -supaya -sungguhpun -kerana -walaupun -dan -sebenarnya -juga -sekali lagi -bertitik tolak -hal ini-tambah lagi -lebih-lebih lagi -tetapi -dalam nada yang berbeza -selain itu -walaupun -sehubungan dengan -sebagaimana -sebaliknya -jika dibandingkan dengan -sama dengan -berbeza dengan -walau bagaimana sekalipun -selari dengan

# data[].attributes.body
TAJUK 3(a) : PENANDA WACANA